**memoriu de prezentare**

Conform Anexa nr. 5E la Legea 292/2018

**I.** Denumirea proiectului:

**„CONSTRUIRE SPĂLĂTORIE AUTO”**

**II.** Titular:

**–**numele;

OYL COMPANY HOLDING AG S.R.L

**–**adresa poștală;

Judetul Ialomița, Municipiul Slobozia, șos. Brăilei nr. 1

**–**numărul de telefon;

0752159974

**–**adresa de e-mail;

[catalin@oylcompanyholding.ro](mailto:catalin@oylcompanyholding.ro)

**–**numele persoanelor de contact;

Catalin Dragomir

**III.** Descrierea caracteristicilor fizice ale întregului proiect:

**a)** un rezumat al proiectului;

Beneficiarul dorește realizarea pe teren a unei spălătorii auto self wash (dotate cu toate elementele subterane și supraterane necesare acestei funcțiuni), dispusă conform planului de situație atașat.

Construirea spălătoriei auto self wash se aliniază demersului de îmbunătățire a serviciilor aduse clienților, prin diversificarea produselor și a ofertelor, bazate pe cele mai noi și sigure soluții.

Construcția va avea o suprafață construită de 169 mp.

**b)** justificarea necesității proiectului;

Alegerea acestui amplasament pentru realizarea proiectului este justificată ca fiind avantajoasă din următoarele motive:

* terenul este într-o zonă accesibilă la căile rutiere
* în zonă există deja funcțiuni complementare;

**c)** perioada de implementare propusă;

Durata de execuție a lucrărilor: 12 luni

**d)** planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente);

Conform planșelor atașate:

|  |  |
| --- | --- |
| A 01. | Plan de încadrare -existent , sc. 1: 1000 (format A3 – 297x420mm) |
| A 02. | Plan de încadrare -propus, sc. 1: 1000 (format A3 – 297x420mm) |
| A 03. | Plan de situatie propunere, sc. 1: 500 (format 297x594mm) |

**e)** o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcție și altele).Se prezintă elementele specifice caracteristice proiectului propus:**–**profilul și capacitățile de producție;**–**descrierea instalației și a fluxurilor tehnologice existente pe amplasament (după caz);**–**descrierea proceselor de producție ale proiectului propus, în funcție de specificul investiției, produse și subproduse obținute, mărimea, capacitatea;**–**materiile prime, energia și combustibilii utilizați, cu modul de asigurare a acestora;**–**racordarea la rețelele utilitare existente în zonă;**–**descrierea lucrărilor de refacere a amplasamentului în zona afectată de execuția investiției;**–**căi noi de acces sau schimbări ale celor existente;**–**resursele naturale folosite în construcție și funcționare;**–**metode folosite în construcție/demolare;**–**planul de execuție, cuprinzând faza de construcție, punerea în funcțiune, exploatare, refacere și folosire ulterioară;**–**relația cu alte proiecte existente sau planificate;**–**detalii privind alternativele care au fost luate în considerare;**–**alte activități care pot apărea ca urmare a proiectului (de exemplu, extragerea de agregate, asigurarea unor noi surse de apă, surse sau linii de transport al energiei, creșterea numărului de locuințe, eliminarea apelor uzate și a deșeurilor);**–**alte autorizații cerute pentru proiect.

Propunerile pentru care se solicita Autorizarea de Construire se vor încadra în procentul de ocupare, coeficientul de utlizare al terenului specificate in Certificatul de Urbanism Nr. 74/ 30.10. 2023, emis de Primaria Hârșova.

Clădirea va avea o formă dreptunghiulară în plan (având laturile de cca. 6,60x 25,60m) și regim de inălțime parter -fiind alcatuită dintr-o succesiune de 3 boxe acoperite, o boxă neacoperită și un spațiu tehnic care să înglobeze utilitățile necesare unei astfel de funcțiuni, platforme auto și pietonale, spații verzi.

Construcția va fi aplasată cu latura lungă paralel cu DN22A și latura scurtă către strada Casariei, la o retragere de 6,70m fată de limita de proprietate catre aceasta.

* **Profilul de activitate şi programul de lucru al obiectivului:**
* *profilul de activitate*: întreținerea autovehiculelor – spălătorie auto self wash
* *programul de lucru al obiectivului*: non - stop;
* **Destinatia:**
* Funcţiune principală: spălătorie auto self wash
* Funcţiune conexă: separator de hidrocarburi.

**- Racordarea la rețelele utilitare existente în zonă:**

**Alimentare cu apă**: Se va racorda la rețeaua municipală.

**Canalizare menajeră, canalizare pluvială**: Se va racorda la rețeaua municipală.

**Alimentare cu energie electrică**: Se va racorda la rețeaua existentă.

\*Racordul de canalizare se va face prin deversare în retelele de canalizare stradale –apele pluviale poluate trecute mai întâi printr-un separator de hidrocarburi.

* **Caracteristicile principale ale obiectivului**
* Categoria de importanță : ˮDˮ Clădire de importanță redusă, conform H.G. 766/1997
* Grad de rezistență la foc: ˮIIIˮ, conform P-118/1999
* Certificat de Urbanism: Nr. 74/ 30.10. 2023
* Suprafață teren: 8744 mp
* Suprafață construită în curs de execuție: 358 mp
* Suprafața construită spălătorie auto: 169 mp
* Suprafața construită desfășurată spălătorie auto: 169 mp

* Regim de înălțime: Parter
* P.O.T. propus: 6.20 %
* C.U.T. propus: 0.062
* Suprafața verde min.: 874,40mp

Construcția cu destinația de SPĂLĂTORIE AUTO - se desfășoară numai la nivelul parterului și este alcatuită dintr-o succesiune de boxe acoperite și un spațiu tehnic care înglobează utilitățile necesare unei astfel de funcțiuni.

* **Fluxuri funcționale**

Accesul clienților în spalatoria auto se face pe latura de vest, prin intermediul unui sistem rutier proiectat pe suprafața terenului.

La nivel macro, terenul este foarte bine conectat, accesul realizanndu-se facil atat de pe DN 22A cat și din Strada Casariei.

Accesul in boxele alocate spalatoriei se va realiza prin latura de nord a constructiei, iar accesul in spatiul tehnic (realizat dintr-o structura tip container, închisă cu panouri sandwich) se realizează pe latura din sud.

Suprafața terenului aferent este de 8744 mp, cu următoarele vecinătăți:

- la Nord: nr.cad.12909

- la Sud: intersecție DN22A cu str. Cășăriei

- la Vest: str. Cășăriei

**IV.** Descrierea lucrărilor de demolare necesare:**–**planul de execuție a lucrărilor de demolare, de refacere și folosire ulterioară a terenului;**–**descrierea lucrărilor de refacere a amplasamentului;**–**căi noi de acces sau schimbări ale celor existente, după caz;**–**metode folosite în demolare;**–**detalii privind alternativele care au fost luate în considerare;**–**alte activități care pot apărea ca urmare a demolării (de exemplu, eliminarea deșeurilor).

Nu este cazul.

**V.** Descrierea amplasării proiectului:**–**distanța față de granițe pentru proiectele care cad sub incidența [Convenției](http://legislatie.just.ro/Public/DetaliiDocumentAfis/182265) privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin [Legea nr. 22/2001](http://legislatie.just.ro/Public/DetaliiDocumentAfis/182266), cu completările ulterioare;**–**localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin [Ordinul ministrului culturii și cultelor nr. 2.314/2004](http://legislatie.just.ro/Public/DetaliiDocumentAfis/53576), cu modificările ulterioare, și Repertoriului arheologic național prevăzut de [Ordonanța Guvernului nr. 43/2000](http://legislatie.just.ro/Public/DetaliiDocumentAfis/154941) privind protecția patrimoniului arheologic și declararea unor situri arheologice ca zone de interes național, republicată, cu modificările și completările ulterioare;**–**hărți, fotografii ale amplasamentului care pot oferi informații privind caracteristicile fizice ale mediului, atât naturale, cât și artificiale, și alte informații privind:• folosințele actuale și planificate ale terenului atât pe amplasament, cât și pe zone adiacente acestuia;• politici de zonare și de folosire a terenului;• arealele sensibile;**–**coordonatele geografice ale amplasamentului proiectului, care vor fi prezentate sub formă de vector în format digital cu referință geografică, în sistem de proiecție națională Stereo 1970;**–**detalii privind orice variantă de amplasament care a fost luată în considerare.

Amplasamentul pe care se va realiza investiția se află în jud. Constanța, oraș Hârșova, Strada Cășăriei, nr.2L, NC 103106

Situl se află în intravilan în partea estică a localității: intersecție str. Constanței (DN22A) cu str. Cășăriei, f.n., având categoria de folosință arabil cf. actelor de proprietate.

**Cai de acces**: se realizeaza din DN 22A și str. Cășăriei

**Zonificarea funcțională** stabilită conform Planului Urbanistic Zonal aprobat este de teren situat în Zona Instituții și servicii.

Suprafața terenului aferent este de 8744 mp, cu următoarele vecinătăți:

- la Nord: nr.cad.12909

- la Sud: intersecție DN22A cu str. Cășăriei

- la Vest: str. Cășăriei

Amplasamentul nu figurează in lista Monumentelor Istorice.

**VI.** Descrierea tuturor efectelor semnificative posibile asupra mediului ale proiectului, în limita informațiilor disponibile:

1. Surse de poluanți și instalații pentru reținerea, evacuarea și dispersia poluanților în mediu:

**a)** protecția calității apelor:**–**sursele de poluanți pentru ape, locul de evacuare sau emisarul;**–**stațiile și instalațiile de epurare sau de preepurare a apelor uzate prevăzute;

Din cadrul acestui imobil vor rezulta următoarele categorii de ape uzate și ape pluviale:

* ape provenite din procesul de spălare al autoturismelor, aceste ape sunt colectate prin rigolele aferente fiecarei boxe, trecute prin separatorul de hidrocarburi si dirijate spre caminul de racord care face legatura cu rețeaua orașenească.
* ape pluviale colectate de pe suprafața parcărilor auto sunt colectate prin caminele de tip geiger si dirijate prin conducte de canalizare spre separatorul de hidrocarburi care are un debit de 18l/s și dupa ce sunt tratate apele pluviale se varsă în rețeaua de canalizare orășenească.

Apele provenite din procesul de spălare al autoturismelor sunt colectate prin intermediul rigolelor din fiecare boxă și evacuate gravitaţional prin conducte.

Apele aferente celor 4 boxe sunt colectate prin conductele de canalizare și evacuate înt-un separator de hidrocarburi , aici sunt tratate și mai departe se varsă în rețeaua de canalizare publică prin intermediul caminului de racord.

Apele pluviale încărcate cu hidrocarburi de pe platformele carosabile betonate sunt colectate prin intermediul caminelor de tip geiger, apoi trecute prin separatorul de hidrocarburi si evacute în rețeaua de canalizare publică.

În spațiul tehnic s-a prevazut un sifon de pardoseală pentru apele accidentale din acea cameră.

Rețeaua de canalizare din incinta spălătoriei va dirija apele colectate spre separatorul de hidrocarburi apoi spre canalizarea stradală publică prin intermediul caminului de racord.

Tinând cont de cele menționate, se estimează că impactul produs asupra factorului de mediu apă de către acest poluant este neglijabil.

**b)** protecția aerului:**–**sursele de poluanți pentru aer, poluanți, inclusiv surse de mirosuri;**–**instalațiile pentru reținerea și dispersia poluanților în atmosferă;

Lipsa oricărei activități de producție de tip industrial face ca factorul de mediu aer să nu fie influențat în mod sesizabil.

O posibilă sursă (redusă) de impurificare a atmosferei, adiacentă amplasamentului propriu-zis al spălătoriei, o constituie gazele de eșapament de la autovehiculele care vin în vederea efectuării serviciilor de curățare.

Având în vedere fluența activității de curățare a autovehiculelor și nefuncționarea motoarelor în timpul staționării, gazele de eșapament ale acestor autovehicule nu constituie un pericol major de impurificare a atmosferei din zonă.

În ceea ce privește tipologia materialelor folosite pentru a realiza construcția, se vor utiliza materiale de construcții care nu conțin mai mult de 25 mg formaldehida/100 g material solid.

Nu se vor utiliza materiale care conțin substanțe radioactive.

Toate materialele de finisaj vor avea agremente tehnice care să garanteze că nu conțin substanțe toxice și că nu emit gaze toxice.

**c)** protecția împotriva zgomotului și vibrațiilor:**–**sursele de zgomot și de vibrații;**–**amenajările și dotările pentru protecția împotriva zgomotului și vibrațiilor;

Măsuri de diminuare a impactului

În perioada de realizare a proiectului, pentru reducerea disconfortului sonor datorat funcționării utilajelor pe timpul de realizare a proiectului, programul de lucru nu se va desfășura în timpul nopții; se va reduce la minim staționarea mijloacelor auto rutiere pe amplasamentul de realizare a proiectului; instalațiile vor fi montate în așa fel încât sa nu se transfere vibrații în spațiile utilizate.

În perioada de funcționare

Izolarea acustică a clădirilor împotriva zgomotului din spațiile adiacente se asigură prin elemente de construcție. Pereții, planșeele și pardoselile vor asigura indici de izolare la zgomot aerian și de impact superioare valorilor de 51dB (atenuare) și de 60 dB (impact).

**d)** protecția împotriva radiațiilor:**–**sursele de radiații;**–**amenajările și dotările pentru protecția împotriva radiațiilor;

În cadrul investiției nu există surse de poluare cu radiații.

**e)** protecția solului și a subsolului:**–**sursele de poluanți pentru sol, subsol, ape freatice și de adâncime;**–**lucrările și dotările pentru protecția solului și a subsolului;

**- sursele de poluanţi pentru sol, subsol, ape freatice si de adancime.**

Potențiale surse de poluare pentru sol, subsol, ape freatice și de adâncime sunt eventualele scurgeri accidentale de produse petroliere de la utilaje și mijloace de transport în perioada de execuție a obiectivului propus, dar și depozitarea necontrolată a materialelor folosite și a deșeurilor rezultate direct pe sol, în recipienți neetanși sau în spații amenajate necorespunzator.

În caz accidental, poluanții se pot transfera către subsol și apa freatică.

În perioada de funcționare a obiectivului, surse de poluare pot aparea accidental, în caz de avarii la sistemul de colectare și transport a apelor uzate menajere.

**- lucrările şi dotările pentru protecţia solului şi a subsolului.**

Eventualele scurgeri accidentale de produse petroliere de la utilaje și mijloace de transport vor fi îndepartate cu material absorbant din dotare. Echipamentele și utilajele pentru construcții și autovehicule de transport materiale de construcție vor fi întreținute corespunzator. Întreținerea, alimentarea cu combustibil, spălarea și operațiunile de reparații/întreținere a utilajelor se vor efectua la locații cu dotări adecvate de prevenire a scurgerilor de produse poluante, sau pentru situații accidentale, măsuri de limitare a infiltrarii acestora în sol.

În timpul execuției, nu se vor arunca, incinera, depozita pe sol sau îngropa deșeuri; acestea se vor colecta selectiv și depozita în recipienți sau containere speciale și depozitate în incinată pe platforma gospodarească (care va fi impermeabilizată) până la colectarea de firma de salubritate care deservește zona. Se va evita formarea de stocuri de deșeuri pe amplasament, care ar putea determina împraștierea acestora în afara spațiilor special amenajate, favorizând apariția unor potențiale poluări ale solului.

În perioada funcționării obiectivului propus, deșeurile vor fi colectate selectiv și depozitate în recipiente speciale.

Deșeurile se vor evacua ritmic de pe amplasament, în urma unui contract de prestări servicii cu o firma de salubritate, pentru a evita depozitarea necontrolată a acestora.

**f)** protecția ecosistemelor terestre și acvatice:**–**identificarea arealelor sensibile ce pot fi afectate de proiect;**–**lucrările, dotările și măsurile pentru protecția biodiversității, monumentelor naturii și ariilor protejate;

Nu este cazul. Amplasamentul obiectivului propus este în afara zonelor naturale protejate.

**g)** protecția așezărilor umane și a altor obiective de interes public:**–**identificarea obiectivelor de interes public, distanța față de așezările umane, respectiv față de monumente istorice și de arhitectură, alte zone asupra cărora există instituit un regim de restricție, zone de interes tradițional și altele;**–**lucrările, dotările și măsurile pentru protecția așezărilor umane și a obiectivelor protejate și/sau de interes public;

Impactul negativ asupra așezărilor umane este redus și are un caracter limitat în timp, fiind cauzat de zgomotul utilajelor folosite pe șantier și a pulberilor sedimentate. Operațiunile pe șantier vor trebui programate astfel încât să se respecte orele legale de odihnă.

Pe perioada de execuție se va realiza o împrejmuire temporară de delimitare și semnalizare a zonei de organizare de șantier realizată din plasă sau garduri modulare. Praful provenit din transportul și desfășurarea lucrărilor de construcție va fi minimalizat prin realizarea corespunzătoare a împrejmuirii provizorii a zonelor de lucru.

Amplasamentul nu este localizat în vecinătatea unor unor clădiri cu statut de monument istoric sau de arhitectură, nici în zona de protecție a acestora sau în zone cu regim de restricție sau de interes traditional.

**h)** prevenirea și gestionarea deșeurilor generate pe amplasament în timpul realizării proiectului/în timpul exploatării, inclusiv eliminarea:**–**lista deșeurilor (clasificate și codificate în conformitate cu prevederile legislației europene și naționale privind deșeurile), cantități de deșeuri generate;**–**programul de prevenire și reducere a cantităților de deșeuri generate;**–**planul de gestionare a deșeurilor;

Deșeurile rezultate din activitățile de construcții se vor colecta selectiv și se vor depozita temporar pe amplasamentele unde se desfășoară lucrări de construcții, în spații special amenajate. Se vor preda la operatorii autorizați pentru colectarea și transportul în vederea valorificării / eliminării finale.

Pământul rezultat din decopertări și excavații se va prelua cu mijloace auto și se va transporta pe amplasamente aprobate. Mijloacele de transport utilizate se vor acoperi cu prelate pentru prevenirea împrăștierii acestora pe carosabil.

Deșeurile se vor colecta și se vor depozita temporar în containere specializate, amplasate în incinta organizării de șantier și se vor preda, pe baza de contract, la operatori autorizați pentru colectarea și transportul în vederea valorificării/eliminării finale. Containerele vor fi marcate corespunzător pentru colectarea selective a deșeurilor (sticlă, materiale plastice, hârtie, deșeuri predominant organice, biodegradabile etc.).

Amplasarea containerelor se va realiza astfel încât accesul la ele să fie rapid și ușor, iar sistemul de acoperire să fie ușor de manevrat și să asigure etanșeitatea acestora. Recipientele se vor menține în stare bună de funcționare și se vor înlocui la primele semne de pierderea a etanșeității.

**Surse de generare deșeuri în perioada de funcționare a obiectivului**

Din activitățile ce se desfășoară în cadrul spalatoriei se estimează a fi generate următoarele categorii de substanțe și materii poluante:

• ape uzate;

• deșeuri nepericuloase și periculoase;

• efluenți gazoși.

***1. Ape uzate***

Din cadrul acestui imobil vor rezulta următoarele categorii de ape uzate și ape pluviale:

* ape provenite din procesul de spălare al autoturismelor, aceste ape sunt colectate prin rigolele aferente fiecarei boxe, trecute prin separatorul de hidrocarburi si dirijate spre caminul de racord care face legătura cu rețeaua orașenească.
* ape pluviale colectate de pe suprafața parcărilor auto ce sunt colectate prin caminele de tip geiger si dirijate prin conducte de canalizare spre separatorul de hidrocarburi și dupa ce sunt tratate, apele pluviale se varsă în rețeaua de canalizare orășenească.

***2. Deseuri nepericuloase si periculoase***

Deșeurile municipale se vor colecta selectiv în pubele amplasate intr-un loc special amenajat, pentru evitarea poluării fondului peisagistic. In mod ritmic, acestea se vor evacua la rampă pentru eliminarea deșeurilor.

***3. Efluenti gazoși***

Efluenții gazoși ce vor fi eliberati în atmosferă vor rezulta din următoarele operații:

• gazele de ardere produse de autovehiculele care se vor curăța la spălătorie, precum și de autovehiculele parcate.

Aceste emisii sunt reprezentate în principal din compuși organici volatili (COV), CO, CO2, NOx și particule.

Constructia propusa se află in intravilanul localitatii, nefiind cazul unor schimbari masive ale contextului care sa conduca la o crestere substantiala a emisiilor din zona.

Spalatoria nu influenteaza in mod semnificativ cererea de energie, insa beneficiarul ia in calcul ca pe viitor constructia sa fie dotata cu panouri fotovoltaice pe inveltoare.

Proiectul nu determina o crestere a deplasarilor personale in zona, spalatoria deservind posibili utilizatori ce tranziteaza local zona, sau care persoane ce vor alimenta la benzinaria din proximitate (care este in prezent in stadiu de executie).

**i)** gospodărirea substanțelor și preparatelor chimice periculoase:**–**substanțele și preparatele chimice periculoase utilizate și/sau produse;**–**modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației.

Legislația în domeniul chimicalelor se referă la controlul și evaluarea riscului pe care substanțele și preparatele chimice periculoase îl au pentru sănătatea populației și pentru mediu, la restricții privind introducerea pe piață și utilizarea anumitor substanțe și preparate chimice priculoase , controlul importului si exportului acestora, introducerea pe piață a biocidelor precum și a substanțelor care epuizează stratul de ozon.

[Substanțe periculoase](https://eguides.osha.europa.eu/dangerous-substances/glossary) — orice substanță lichidă, gazoasă sau solidă care prezintă un risc pentru sănătatea sau securitatea lucrătorilor — sunt prezente în aproape toate locurile de muncă.

În Europa, milioane de oameni vin în contact cu agenți chimici și biologici care le pot afecta sănătatea.

Problemele de sănătate care pot fi provocate de lucrul cu substanțele periculoase variază de la iritații minore ale ochilor și ale pielii până la efecte grave. Efectele pot fi acute sau pe termen lung, iar unele substanțe pot avea un efect cumulativ. Unele dintre cele mai frecvente pericole sunt:

* [alergiile](http://oshwiki.eu/wiki/Occupational_allergens)
* [bolile de piele](http://oshwiki.eu/wiki/Work-related_skin_diseases)
* [cancerele](http://oshwiki.eu/wiki/Work-related_cancer)
* [problemele de reproducere și malformațiile congenitale](http://oshwiki.eu/wiki/Reproductive_effects_caused_by_chemical_and_biological_agents)
* bolile respiratorii
* otrăvirea

In cazul spălătoriei auto, substantele chimice cu care se intra în contact sunt detergentii aflați în spuma/apa de curățare a vehiculelor. Expunerea la acest tip de substanță prezintă un risc minor, temporar.

1. Utilizarea resurselor naturale, în special a solului, a terenurilor, a apei și a biodiversității.

Nu se vor folosi alte resurse naturale decat cele folosite în mod curent la construirea unui astfel de imobil, respectiv nisip și diferite sorturi de pietris achizitionate de la furnizori autorizați. Se va utiliza apa din rețeaua de alimentare existentă pentru umectarea betonului și a drumurilor din interiorul șantierului în perioadele calde.

In perioada de funcționare, se va utiliza apa din rețeaua de alimentare cu apă a municipiului în scopul asigurării facilităților igienico – sanitare.

**VII.** Descrierea aspectelor de mediu susceptibile a fi afectate în mod semnificativ de proiect:**–**impactul asupra populației, sănătății umane, biodiversității (acordând o atenție specială speciilor și habitatelor protejate), conservarea habitatelor naturale, a florei și a faunei sălbatice, terenurilor, solului, folosințelor, bunurilor materiale, calității și regimului cantitativ al apei, calității aerului, climei (de exemplu, natura și amploarea emisiilor de gaze cu efect de seră), zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente. Natura impactului (adică impactul direct, indirect, secundar, cumulativ, pe termen scurt, mediu și lung, permanent și temporar, pozitiv și negativ);**–**extinderea impactului (zona geografică, numărul populației/habitatelor/speciilor afectate);**–**magnitudinea și complexitatea impactului;**–**probabilitatea impactului;**–**durata, frecvența și reversibilitatea impactului;**–**măsurile de evitare, reducere sau ameliorare a impactului semnificativ asupra mediului;**–**natura transfrontalieră a impactului.

a) Impactul asupra populației, sănătății umane, biodiversității etc.;

Impactul asupra populației va fi unul pozitiv, prin apariția unor noi locuri de muncă în perioada de execuție.

Impactul asupra sănătății umane este nesemnificativ.

Nu există impact asupra biodiversității, habitatelor naturale, a florei şi a faunei sălbatice, pentru că terenul pe care se va amplasa construcția este situat în intravilanul otasului Harsova cu categoria de folosință arabil . Amplasamentul, ca și suprafața neamenajată, se prezintă ca un teren viran cu vegetație ierboasă.

In timpul realizării lucrărilor, peisajul va fi afectat de prezența utilajelor și a echipelor de muncitori și de organizarea de șantier. Se va înregistra un impact vizual negativ pe termen scurt, pe perioada de execuție a proiectului. Imaginea va fi de cea a unui șantier clasic de construcții și se va menține pe toată perioada de execuție a proiectului.

Se estimează un impact negativ nesemnificativ.

b) Extinderea impactului (zona geografică, numărul populației / habitatelor / speciilor afectate);

Impact redus. Terenul studiat este situat in intravilan- investitia propusa nu afectează numarul populației, habitate sau specii

c) Magnitudinea și complexitatea impactului;

Impact redus .

d) Probabilitatea impactului;

In contextul respectării măsurilor prevazute pentru diminuarea impactului asupra factorilor de mediu, dar și a avizelor emise pentru prezentul proiect, se va reduce probabilitatea producerii de evenimente care să determine un impact negativ asupra factorilor de mediu.

e) Durata, frecvența și reversibilitatea impactului;

Impactul direct, previzibil, va fi redus, fără efecte indirecte, fiind perceptibil pe perioada de realizare a obiectivelor aferente proiectului. Impactul va avea caracter reversibil – efectele vor înceta la terminarea lucrărilor de construcții pe amplasament.

f) Măsurile de evitare, reducere sau ameliorare a impactului semnificativ asupra mediului;

Activitățile de construcții aferente implementării funcțiunii propuse, care pot avea un impact potențial asupra mediului, sunt următoarele:

-construirea noii clădiri, inclusiv a căilor de acces;

-conexiunea cu rețeaua de căi de comunicații din exteriorul amplasamentului;

-depozitarea și transportul materialelor de construcții, inclusiv pământ și deșeuri;

-generarea deșeurilor rezultate din activitățile de construcții;

riscuri de accidente: deversări accidentale, incendii, etc.

Impactul social: nu este cazul.

In timpul lucrărilor de execuție a construcției, vor fi avute în vedere toate măsurile necesare pentru a înlătura orice eventual impact asupra populaţiei, sănătăţii umane, faunei şi florei, solului, folosinţelor, bunurilor materiale, calităţii şi regimului cantitativ al apei, calităţii aerului, climei, zgomotelor şi vibraţiilor, peisajului şi mediului vizual, patrimoniului istoric şi cultural si asupra interactiunilor dintre aceste elemente.

In acest sens, beneficiarul și antreprenorul vor lua următoarele măsuri:

• mijloacele de transport și utilajele folosite pe perioada de execuție vor fi în stare foarte bună de funcționare;

• verificarea zilnică a stării tehnice a utilajelor și echipamentelor;

• asigurarea igienizarii autovehiculelor și a utilajelor la ieșirea din șantier pe drumurile publice;

• eventualele scurgeri accidentale de produs petrolier de la utilaje vor fi îndepartate cu material absorbant din dotare;

• depozitarea temporară a deșeurilor din construcții pe platforme protejate, special amenajate și încheierea unui contract de prestări – servicii cu firmă de salubritate care deservește zona în vederea colectării acestora;

• impermeabilizarea suprafețelor de teren destinate stocării și depozitării temporare a deșeurilor;

• depozitarea deșeurilor de tip menajer în zonele special amenajate în europubele;

• în timpul lucrărilor de construire, se vor stropi drumurile publice din zonele limitrofe periodic cu apă pentru a împiedica ridicarea prafului în atmosfera și depunerea acestuia pe drumuri și zonele învecinate;

• se va evita degradarea zonelor învecinate amplasamentului.

g) Natura transfrontaliera a impactului.

Realizarea investiției nu are impact în context transfrontalier.

h) Adaptarea la schimbarile climtice.

Proiectul nu aduce schimbari semnificative zonei in care se realizeaza, acesta urmând a fi edificat în imediata vecinătate a unei stații de distribuție carburanți.

Punerea in aplicare a proiectului aduce o serie de surse de generare deșeuri în perioada de funcționare a obiectivului (descrise anterior la cap. VI, lit. h) care insa corect getionate, nu conduc la un impact negativ de anvergura asupra mediului.

**VIII.** Prevederi pentru monitorizarea mediului - dotări și măsuri prevăzute pentru controlul emisiilor de poluanți în mediu, inclusiv pentru conformarea la cerințele privind monitorizarea emisiilor prevăzute de concluziile celor mai bune tehnici disponibile aplicabile. Se va avea în vedere ca implementarea proiectului să nu influențeze negativ calitatea aerului în zonă.

Pentru protecția factorilor de mediu, se vor lua următoarele măsuri:

- stropirea agregatelor și a drumurilor pentru a împiedica degajarea pulberilor în aer;

- monitorizarea zilnică a funcționării utilajelor și autovehiculelor de transport;

- colectarea și evacuarea periodică a deșeurilor rezultate din construcții;

- colectarea, reiclarea și evacuarea deșeurilor de firma de salubritate care deservește zona;

- eventualele scurgeri accidentale de combustibili de la utilajele și mașinile de transport vor fi îndepartate cu material absorbant din dotare;

- monitorizarea nivelului de decibeli emiși de utilaje;

- viteza de deplasare a autovehiculelor în incintă în perioada execuției nu va depăși 30km/h.

**IX.** Legătura cu alte acte normative și/sau planuri/programe/strategii/documente de planificare:

**A.** Justificarea încadrării proiectului, după caz, în prevederile altor acte normative naționale care transpun legislația Uniunii Europene: Directiva 2010/75/UE (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării), Directiva 2012/18/UE a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei 96/82/CE a Consiliului, Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei, Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa, Directiva 2008/98/CE a Parlamentului European și a Consiliului din 19 noiembrie 2008 privind deșeurile și de abrogare a anumitor directive, și altele).

Pe durata executării lucrărilor de construire se vor respecta urmatoarele:

• [Lege 319/2006](https://lege5.ro/Gratuit/ha3tgobt/legea-nr-319-2006-a-securitatii-si-sanatatii-in-munca) privind securitatea și protecția în muncă

• Norme generale de protecția muncii

• Regulamentul MLPAT 9/N/15.03.1993 – privind protecția și igiena muncii în construcții ed. 1995.

• Ord. MMPS 235/1995 privind normele specifice de securitatea muncii la înălțime;

• Ord. MMPS 255/1995 – normative cadru privind acordarea echipamentului de protecție individuală;

• Normativele generale de prevenire și stingere a incendiilor aprobate prin Ordinul MI nr. 775/22.07/1998;

• Ord. MLPAT 20N/11.07.1994 – Normativ C300-1994

• HGR nr. 300/2 martie 2006 privind cerințele minime de securitate și sănătate pentru șantierele temporare sau mobile

• Alte acte normative în vigoare în domeniu la data executării propriu-zise a lucrărilor

**B.** Se va menționa planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.

**X.** Lucrări necesare organizării de șantier:**–**descrierea lucrărilor necesare organizării de șantier;**–**localizarea organizării de șantier;**–**descrierea impactului asupra mediului a lucrărilor organizării de șantier;**–**surse de poluanți și instalații pentru reținerea, evacuarea și dispersia poluanților în mediu în timpul organizării de șantier;**–**dotări și măsuri prevăzute pentru controlul emisiilor de poluanți în mediu.

Organizarea de șantier se va realiza în incintă cu respectarea normelor și a legislației în vigoare, constructorul și beneficiarul fiind direct răspunzători de aplicarea întocmai a celor prezentate mai sus.

Lucrările au și o mică extindere în timp, putând fi finalizate în maxim 12 luni.

Beneficiarul va asigura planul de securitate și sănătate conform art. 54 lit. b). din HGR nr. 300/2 martie 2006.

Evacuarea molozului și resturilor rezultate în urma lucrărilor de construcție se va face conform contractului de salubritate încheiat.

Se vor lua măsuri care să împiedice producerea de emisii semnificative de pulberi la manipulare, depozitare și transport a materialelor de construcție.

Aprovizionarea cu materiale se va face conform contractelor încheiate cu distribuitorii de către beneficiar. Pe durata execuției lucrărilor se vor lua măsuri pentru a evita disconfortul creat prin producerea de praf și zgomot, obligatoriu fiind respectarea normelor, standardelor și legislația privind protecția mediului în vigoare (STAS 12574/87, 10009/88, etc.).

Deșeurile menajere se vor colecta în pubele amplasate în exteriorul imobilului și vor fi evacuate periodic conform contractului încheiat de către beneficiarul prezentei documentații.

Indicatorii de calitate a apelor uzate evacuate la canalizare se vor încadra în limitele prevăzute de Normativului NTPA –002/1997.

**XI.** Lucrări de refacere a amplasamentului la finalizarea investiției, în caz de accidente și/sau la încetarea activității, în măsura în care aceste informații sunt disponibile:**–**lucrările propuse pentru refacerea amplasamentului la finalizarea investiției, în caz de accidente și/sau la încetarea activității;**–**aspecte referitoare la prevenirea și modul de răspuns pentru cazuri de poluări accidentale;**–**aspecte referitoare la închiderea/dezafectarea/demolarea instalației;**–**modalități de refacere a stării inițiale/reabilitare în vederea utilizării ulterioare a terenului.

După terminarea lucrărilor se va efectua curățirea terenului și redarea destinației prevăzute prin proiect.

Terenul liber se va aduce la calitatea inițială de sol fertil și va fi plantat cu gazon, arbori și plante ornamentale.

Se vor respecta prevederile Ordonanței de Urgență nr. 195/2005 privind protecția mediului, aprobată prin Legea nr. 265/2006; Ordinul nr. 135/2010 privind aprobarea Metodologiei de aplicare a evaluării impactului asupra mediului pentru proiectele publice și private; Legea 107/1996 legea apelor împreună cu Legile 310/2004, 112/2006 si OUG 3/2010 pentru modificarea și completarea Legii apelor. Ordinul nr. 860/2002 al Ministerului apelor, pădurilor și protecției mediului pentru aprobarea „Procedurii de evaluare a impactului asupra mediului și de emitere a acordului de mediu”

**XII.** Anexe - piese desenate:

**1.** planul de încadrare în zonă a obiectivului și planul de situație, cu modul de planificare a utilizării suprafețelor; formele fizice ale proiectului (planuri, clădiri, alte structuri, materiale de construcție și altele); planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente);

Atașat prezentului memoriu.

**XIII.** Pentru proiectele care intră sub incidența prevederilor [art. 28 din Ordonanța de urgență a Guvernului nr. 57/2007](http://legislatie.just.ro/Public/DetaliiDocumentAfis/202496) privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare, memoriul va fi completat cu următoarele:

**a)** descrierea succintă a proiectului și distanța față de aria naturală protejată de interes comunitar, precum și coordonatele geografice (Stereo 70) ale amplasamentului proiectului. Aceste coordonate vor fi prezentate sub formă de vector în format digital cu referință geografică, în sistem de proiecție națională Stereo 1970, sau de tabel în format electronic conținând coordonatele conturului (X, Y) în sistem de proiecție națională Stereo 1970;

**b)** numele și codul ariei naturale protejate de interes comunitar;

**c)** prezența și efectivele/suprafețele acoperite de specii și habitate de interes comunitar în zona proiectului;

**d)** se va preciza dacă proiectul propus nu are legătură directă cu sau nu este necesar pentru managementul conservării ariei naturale protejate de interes comunitar;

**e)** se va estima impactul potențial al proiectului asupra speciilor și habitatelor din aria naturală protejată de interes comunitar;

**f)** alte informații prevăzute în legislația în vigoare.

Nu este cazul.

**XIV.** Pentru proiectele care se realizează pe ape sau au legătură cu apele, memoriul va fi completat cu următoarele informații, preluate din Planurile de management bazinale, actualizate:

**1.** Localizarea proiectului:**–**bazinul hidrografic;**–**cursul de apă: denumirea și codul cadastral;**–**corpul de apă (de suprafață și/sau subteran): denumire și cod.

**2.** Indicarea stării ecologice/potențialului ecologic și starea chimică a corpului de apă de suprafață; pentru corpul de apă subteran se vor indica starea cantitativă și starea chimică a corpului de apă.

**3.** Indicarea obiectivului/obiectivelor de mediu pentru fiecare corp de apă identificat, cu precizarea excepțiilor aplicate și a termenelor aferente, după caz.

**XV.** Criteriile prevăzute în anexa nr. 3 la Legea nr. ..... privind evaluarea impactului anumitor proiecte publice și private asupra mediului se iau în considerare, dacă este cazul, în momentul compilării informațiilor în conformitate cu punctele III-XIV.  
 Nu este cazul.

Semnătură și ștampila titularului

Arh. Cristina Diana Mardale